Doložka finančných, ekonomických, environmentálnych vplyvov
 a vplyvov na zamestnanosť

a)	Schválenie predkladaného materiálu predpokladá nároky na verejné financie.

1.	V roku 2002 sa predpokladajú výdavky na zabezpečenie verejnej architektonickej súťaže a projektovú prípravu vo výške 2 000 tis. Sk v rámci schválených prostriedkov pre kapitolu ministerstva kultúry z programu Rozvoj kultúry. Od roku 2003 sa predpokladá čerpanie kapitálového transferu v rámci navrhovaného programu financovania z kapitoly kultúry vo výške 50 000 tis. Sk v roku 2003 a 134 000 tis. Sk v roku 2004.
Výrazný vplyv na počet zamestnancov rozpočtových organizácií a príspevkových organizácií sa  nepredpokladá. Po prebudovaní areálu v zmysle projektu Slovenská národná galéria, štátna príspevková organizácia, predpokladá zvýšenie počtu dozorcov zbierok o 5 – 7 zamestnancov, ktorí budú zabezpečovať ochranu vystavovaných galerijných predmetov v novovzniknutých výstavných priestoroch. 

2.	Materiál nebude mať finančné dôsledky na rozpočet štátnych fondov. 
3.	Materiál nebude mať finančné dôsledky na rozpočty obcí a vyšších územných celkov.
4.	Materiál nebude mať finančné dôsledky na rozpočty Sociálnej poisťovne, zdravotných poistení a Národného úradu práce.
5.	Materiál nebude mať finančné dôsledky na rozpočet Fondu národného majetku Slovenskej republiky a Slovenského pozemkového fondu. 

b)	Schválenie predkladaného materiálu nebude mať finančný dosah  na obyvateľov. Realizácia zámerov rekonštrukcie a modernizácie SNG perspektívne umožní skvalitnenie a rozšírenie kultúrnych služieb pre obyvateľov, čo bude mať kladný vplyv na zlepšovanie kvality života.
Realizácia tovarov, prác a služieb v objeme 430 mil. Sk predpokladá kladný vplyv na   hospodárenie podnikateľskej sféry a tvorbu pracovných miesta.

c)	Schválenie predkladaného materiálu nebude mať vplyv na životné prostredie. 

d)	Schválenie  predkladaného materiálu predpokladá pozitívny vplyv na zamestnanosť. Dodávateľ stavebných prác vytvorí odhadom v priamych činnostiach 100 – 150 pracovných miest na rok, na 1 pracovníka v stavebníctve sa viažu cca 3 pracovné miesta v ostatných odvetviach.